Radim Jančura

Radim Jančura (* 12. január 1972 Ostrava) je český podnikateľ a manažér, známy najmä ako zakladateľ a vlastník spoločností Student Agency a RegioJet. Je člen správnej rady Nadačného fondu pre boj proti korupcii a financuje český nadačný fond "Stínové Ředitelství silnic a dálnic".

Vzdelanie 
Absolvoval Elektrotechnickú fakultu (dnes Fakulta elektrotechniky a komunikačných technológií) na Vysokom učení technickom v Brne a získal titul inžinier.

Podnikanie 
Založil, vlastní a riadi spoločnosť Student Agency, ktorá prevádzkuje „žlté“ autobusy, predáva letenky a konkuruje Českým dráham v osobnej železničnej doprave spoločnosťou RegioJet. Je vlastník spoločnosti DPL Real, ktorej patrí brniansky Dům pánů z Lipé.

V roku 2012 inicioval vznik nadačného fondu s názvom „Stínové ŘSD“ (Tieňové riaditeľstvo ciest a diaľnic), ktoré svojou činnosťou poukazuje na chyby v činnosti dopravných staviteľov a najmä štátneho Ředitelství silnic a dálnic. Ako významný dopravca na diaľnici D1 je Radim Jančura dlhodobý kritik ích pomalých rekonštrukcií.

Od 19. apríla 2013 do 1. februára 2018 bol konateľom spoločnosti Tick Tack Taxi.

Dostal mnoho ocenení, napríklad Podnikatel roku 2005.

Referencie

Iné projekty

Externé odkazy 
 Radim Jančura: Studentský nápad za milióny , Dreamlife.cz
 Životopis, Financnici.cz
 Profil lektora na UK MBA
Rozhovory
 Zuzana Luňáková: Interview s Radimom Jančurou pre www.iHNed.cz, 8.6.2009
 David Fábry: Interview s Radimom Jančurou pre www.shekel.cz, 28.2.2010
 Jan Šindelář Rozhovor pre E15 - Radim Jančura: Železnice má obrovskou budoucnost, 19. 9. 2011
 Marek Odstrčilík Rozhovor pro xman.idnes.cz - Radim Jančura: moderní zbojník, jemuž můžete zavolat. 603 446 680, 13. 10. 2011

Zdroj 

Českí podnikatelia
Českí manažéri
Osobnosti z Ostravy
Absolventi Vysokého učenia technického v Brne